Správa SOŠ obchodu služieb, Ul. P. Jilemnického 24, Trenčín
18. mája 2023
Žiaci Jilemáku rozhodli o investícii 1000 € z rozpočtu TSK.
Projekt participatívnych rozpočtov na stredných školách, ktorý spustila Trenčianska župa v spolupráci s Úradom splnomocnenca vlády SR pre rozvoj občianskej spoločnosti, sa na Jilemáku dostal do realizačnej fázy. 
Víťazným projektom sa stal projekt Vyvýšené bylinkové záhony.
Realizácia tohto projektu prinesie všetkým žiakom aj zamestnancom školy pozitívnu zmenu v školskom stravovaní. Zároveň sa stane dôležitým prvkom pri implementovaní bodov projektu Skutočne zdravá škola, ktorý prináša komplexný program kvalitného a udržateľného stravovania na Jilemáku.

Celý proces participatívneho rozhodovania prebiehal pod metodický usmernením odborníkov a pomocou aplikácie decision 21.org  v nasledovných krokoch:
Príprava. Nápady. Schvaľovanie. Kampaň. Hlasovanie. Výsledky. Realizácia.
Zber nápadov a hlasovanie sme zrealizovali v dňoch 3. 05. 2023 - 15. 05. 2023. Proces prebehol on-line cez aplikáciu edupage a tiež formou vhadzovania lístkov do školskej schránky. Obe možnosti sme zvolili preto, aby všetci žiaci školy dostali možnosť zúčastniť sa Projektu Participatívny rozpočet. 
Do užšieho výberového konania sa dostali tieto návrhy:
1.	Ples Jilemák
2.	Taniere do školskej kuchyne
3.	Výlet na Liptov
4.	Wifi pre Jilemák
5.	Vyvýšené bylinkové záhony
Výberová komisia sa pri výberovom procese riadila schválenými Pravidlami Paricipatívneho rozpočtu SOŠ obchodu a služieb Trenčín:
•	participatívny projekt musí byť reálny pre podmienky našej školy
•	participatívny projekt musí byť v súlade zo Školským poriadkom 2022/2023
•	participatívny projekt nesmie podporovať užívanie návykových a omamných látok
•	participatívny projekt musí byť v súlade s dodržiavaním ľudských práv
•	participatívny projekt nesmie nikoho diskriminovať
•	participatívny projekt musí byť využiteľný pre väčší počet ľudí
•	participatívny projekt by mal priniesť pozitívnu zmenu
•	participatívny projekt musí byť trvalo udržateľný.
Komisia pracovala v tomto zložení:
Štyria členovia ŠP, Riaditeľka školy, Zástupkyňa pre ekonomický úsek, Koordinátorka Projektu PR
Po analýze výberovej komisie boli vylúčené tieto návrhy:
1.	Ples Jilemák – žiaci si ples môžu zorganizovať s finančnou podporou OZRPŠ
2.	Taniere do školskej kuchyne – vedenie školy doplní z vlastných zdrojov
3.	Výlet na Liptov – zorganizujeme z prostriedkov TSK v rámci projektu Tematické zážitkové vzdelávanie
4.	Wifi pre Jilemák – ďalšie rozširovanie wifi neumožňuje preťaženosť technickej podpory. Žiaci však majú wifi  pokrytie na chodbách už vyriešené aj vďaka minuloročnému Partirozpočtu.

Projekt participatívneho rozpočtu poskytol žiakom šancu vyjadriť svoj názor na problematiku fungovania školy, naučil ich tímovo spolupracovať, korektne prezentovať svoj názor, aktívne počúvať druhých a zaujímať sa o verejné veci. Na druhej strane sa vedenie školy dozvedelo, kde sú slabé miesta v chode školy a flexibilne ich zaradilo do svojho rozpočtu a plánu úloh.

Silné stránky
-	Prehľadná a účelná aplikácia D21
-	Profesionálne vedenie koordinátorov projektu
-	Využitie potenciálu mladých ľudí
-	Pomoc vedeniu školy identifikovať slabé miesta v chode školy
-	Podpora a rozvoj pozitívnych manažérskych schopností  žiakov	Slabé stránky
-	Žiaci majú problém pracovať v tíme
-	Slabší záujem žiakov o verejné dianie
-	Minimálna ochota žiakov pracovať pre školu mimo vyučovacích hodín	
Príležitosti
-	Vedenie školy získalo prehľad o problémoch žiakov
-	Vedenie školy mnohé nápady žiakov zakomponovalo do svojich rozpočtových plánov
-	Podporila sa tímová práca žiakov
-	Žiaci si overili svoju kreativitu, asertivitu, a empatiu
-	Účastníci sa naučili aktívne počúvať 
-	Mladí ľudia získali sebavedomie a uspokojenie z toho, že dospelých zaujíma ich názor	Hrozby    
-	Účastníci sa zameriavajú na negatívne javy v chode školy
-	Silní a dominantní žiaci môžu presadiť svoje návrhy
-	Problém s realizáciou víťazného projektu   bol v našom prípade prenesený na vedenie školy            	

Ďakujeme Trenčianskej župe za príležitosť participovať na rozpočte a tešíme sa na ďalšiu spoluprácu. Tešíme sa na vybudovanie našej zelenej, bylinkovej zóny.

Trenčín 18. 5. 2023

Koordinátorka Projektu participatívny rozpočet Ing. Ivica Košutová